Vrhbosna
Vrhbosna bilo srednjovjekovno ime za mjesto i malu regiju današnje Bosne i Hercegovine oko istoimenog naselja koje će kasnije postati dio grada Sarajeva. Značenje imena ove slavenske župe je "vrh(unac) Bosne". Jedino poznato utvrđenje ovog područja bio je Hodidjed. Postojanje značajnih pojedinačnih naselja u Vrhbosni zabilježeno je u 14. i 15. vijeku. Vrhbosnu je prvi put napalo Osmansko Carstvo 1416, te je konačno zauzeta 1451. Vrhbosna je i dalje postojala nedugo nakon osmanlijskog osvajanja Bosne, ali je ime ubrzo izašlo iz upotrebe. Godine 1550, venecijanski putnik Caterino Zeno bio je prvi zapadnjak koji je koristio pojam Sarraglio (italijanizirani oblik za riječ "Sarajevo") umjesto "Vrhbosna" kako bi opisao mjesto. Ovo ime se i dalje koristi u imenu Vrhbosanske rimokatoličke nadbiskupije.